Aqua Terra Guest House | LekkeSlaap
Aqua Terra is in Lydenburg geleë met die Sterkspruitrivier wat al langs die buitewyke van hierdie perseel van een hektaar vloei. Die ontspanne natuurliefhebber kan sy koffie in die lapa geniet, na die sonsondergang oor die Longtom-pas kyk, terwyl die avonturier bergfiets kan ry in die Gustav Klingbiel Natuurreservaat.
Verblyf word in 3 ruim en suite-kamers met 100% katoen-beddegoed en -handdoeke, TV's en yskassies gebied. Die gesinseenheid het slaapplek vir 5 gaste in 3 slaapkamers, 'n sitkamer en TV, yskas, tee- en koffiemaakgeriewe en 'n badkamer met 'n bad en stort. Vir bekostigbare verblyf het ons 2 gastekamers met slaapplek vir 2 gaste elk wat 'n badkamer deel. Dié kamers het ook 100% katoenlinne, handdoeke, 'n TV en gemeenskaplike tee- en koffie-area.
Alle eenhede word daagliks skoongemaak en ontbyt, middagete-pakkies en aandete is op versoek beskikbaar. Geniet die groot tuin en rivier aan die buitewyke van die dorp. Die verblyf is slegs 5 minute se ry van die middedorp af.